เหยื่อเมาแล้วขับ EP 2 : วอน บิ๊กตู่ ใช้ ม.44 หนุนเมาขับ จับขังคุก 7 วันทันที 
- ประเดิมสงกรานต์ กระบะเมาแอ๋ชนเก๋ง ยกซดน้ำเมา อ้างเป็นลูกน้อง ส.ส.,- ประเดิมรับ สงกรานต์ วันแรกดับ 33 ราย เจ็บ 420 เหตุเมาแล้วขับ,- หนุ่มใหญ่เมาขับกระบะเสยฟุตปาท หัวรถทิ่มคลอง อ้างหักหลบ จยย.ตัดหน้า,- เข้มเมาขับสงกรานต์เมืองขอนแก่น 2 วัน ตร.จับแล้วกว่า 60 คน,- ทหารดับพร้อมเมีย จากกระบะชนกัน คู่กรณีเมาแอ๋-รอด,- สงกรานต์วันที่ 2 ดับ 82 ราย โคราช แชมป์ ยอดตายสะสม 6 ศพ, ,เริ่มเข้าสู่ช่วงสงกรานต์ 7 วันระวังอันตราย ไม่กี่วันก็มีข่าวอุบัติเหตุเมาแล้วขับให้เศร้าสลดใจกันเช่นเคยเหมือนทุกปี จากข่าวดังกล่าวของเว็บไซต์ไทยรัฐออนไลน์ชี้ให้เห็นว่าแม้สมาชิก เครือข่ายเหยื่อเมาแล้วขับ ออกมารณรงค์ เตือนสติดังตอนที่แล้วก็ตาม ,(เหยื่อเมาแล้วขับ EP1 : ดื่มหนัก เมาแล้วขับ ระวังเป็นฆาตกรในเทศกาลสงกรานต์), แต่ก็ยังไม่เป็นผล คนไทยยังไม่ตระหนักถึงความหฤโหดของการเมาแล้วขับ,แล้วจะมีวิธีใดอีกไหมที่จะทำให้พฤติกรรม เมาแล้วขับ สร้างความสูญเสียให้คนบริสุทธิ์ต้องเสียชีวิต หรือพิการหมดสิ้นจากสังคมไทยเสียที,ทีมข่าวเฉพาะกิจไทยรัฐออนไลน์ ,จึงได้ร่วมพูดคุยกับ ,ภัทรพันธุ์ กฤษณา หรือ บี, ประธานเครือข่ายเหยื่อเมาแล้วขับ และเลขาธิการสมาคมคนพิการแห่งประเทศไทย ผู้คลุกคลีอยู่กับคนพิการเกือบ 30 ปี จึงรู้ปัญหาและเข้าใจหัวอกคนพิการด้วยกันเป็นอย่างดี,บี ภัทรพันธุ์บอกกับผู้สื่อข่าวด้วยแววตามีความหวังว่าอยากให้ คสช. แก้ปัญหานี้อย่างจริงจัง ถ้าอยากเห็นประเทศไทย 4.0 เป็นเมืองท่องเที่ยวระดับโลก ต้องให้คนไทยและนักท่องเที่ยวมีความรู้สึกปลอดภัยที่จะเดินตามท้องถนนด้วยความสะดวกใจให้ได้,ผมขอแค่อาทิตย์เดียว ตรวจเจอเกิน 50 มิลลิกรัมเปอร์เซ็นต์ปุ๊บ จับขัง 7 วัน พอ หรือหักเงินเดือนครึ่งหนึ่งส่งให้คนพิการจนกว่าเขาตาย,เครือข่ายเหยื่อเมาแล้วขับกระจายอยู่ทั่วไทยกว่า 60 จังหวัด มีสมาชิกเป็นหมื่น สาเหตุหลักที่ทำให้พิการคือ 1. เมาเองขับเอง 2. นั่งรถไปกับคนเมา 3. ไม่รู้อีโหน่อีเหน่อะไร อยู่เฉยๆ ก็โดนชน ส่วนที่พิการโดยไม่เกี่ยวกับแอลกอฮอล์ก็มีเยอะ เช่น หลับใน ยางระเบิด มอไซค์คว่ำ ประมาท บี ภัทรพันธุ์เผยกับผู้สื่อข่าวด้วยน้ำเสียงห่วงใยปนขุ่นเคืองเพราะไม่อยากให้ใครต้องมาพิการเหมือนเขาว่า ,ปัจจุบันความทันสมัยของเทคโนโลยีกำลังเป็นดาบสองคม เพราะมีพวกหัวหมอสร้างแอปพลิเคชันต่างๆ เพื่อหลบหนีการตรวจวัดแอลกอฮอล์,ผมว่าคนทำนี่บาปมหันต์ ส่งเสริมให้คนไปตาย พิการ บาดเจ็บ การปล่อยให้คนเมาเพ่นพ่านบนท้องถนน มันก็เปรียบเสมือนกำลังเดินไปบนสมรภูมิที่กำลังยิงกระสุนทั่วไปหมดไม่รู้จะโดน ลูก เมีย เมื่อไหร่,อุบัติเหตุทางรถยนต์ในปี พ.ศ. 2532 สมัยเรียนอยู่ที่เอแบค คนเมาขับรถสิบล้อกินเลนมาพุ่งชนรถเก๋งที่แยกถนนรัชดาภิเษก กทม. ทำให้กระดูกต้นคอแตกไปทับไขสันหลัง ส่งผลให้ บี ภัทรพันธุ์เป็นอัมพาตตั้งแต่ตัวลงมา กำมือ แบมือไม่ได้ หยิบจับของไม่ได้ ไปไหนต้องมีคนอุ้ม คนยก บอกทิ้งท้ายว่าโดยมากคนพิการมักตายด้วยสาเหตุติดเชื้อในระบบปัสสาวะ เป็นภัยเงียบที่คนมองข้าม,จากคนปกติต้องมาพิการเอง เจอคนพิการด้วยกันเยอะๆ ในเครือข่ายเหยื่อเมาแล้วขับยิ่งทำให้ บี ภัทรพันธุ์ ยอมรับกับผู้สื่อข่าวว่า การให้ความรู้กันและกัน การช่วยเหลือซึ่งกันและกันของกลุ่มคนพิการเป็นสิ่งจำเป็นที่สุด เพราะสามารถช่วยพัฒนา ฟื้นฟูคนที่เพิ่งพิการให้กลับเข้าสู่สังคมได้ไว ไม่รู้สึกเดียวดาย ท้อแท้และสิ้นหวัง เพราะไม่ว่าจะมีคุณหมอ หรือนักวิชาการต่างๆ ที่เก่งระดับมือหนึ่งของประเทศแค่ไหนก็ไม่สามารถให้คำแนะนำเรื่องการใช้วีลแชร์ การป้องกันการเป็นแผลกดทับได้ดีเท่ากับผู้พิการด้วยกัน ,การ เมาแล้วขับ ไม่ใช่เรื่องส่วนตัว แต่เป็นปัญหาสังคมที่รัฐบาล และคนไทยต้องร่วมกันแก้ไข ถ้าคนไทยยังคิดแบบเดิมๆ ยังเมาแล้วขับ คุณ หรือคนที่คุณรักอาจเป็น 1 ใน 500 ศพ สงกรานต์นี้,ทีมข่าวเฉพาะกิจไทยรัฐออนไลน์ รายงาน
การ เมาแล้วขับ ไม่ใช่เรื่องส่วนตัว แต่เป็นปัญหาสังคมที่รัฐบาล และคนไทยต้องร่วมกันแก้ไข ถ้าคนไทยยังคิดแบบเดิมๆ ยังเมาแล้วขับ คุณ หรือคนที่คุณรักอาจเป็น 1 ใน 500 ศพ สงกรานต์นี้
เมาแล้วขับ,มูลนิธิเมาไม่ขับ,ภัทรพันธุ์ กฤษณา,เครือข่ายเหยื่อเมาแล้วขับ,ทีมข่าวเฉพาะกิจไทยรัฐออนไลน์